Predkladacia správa

           Materiál „Návrh opatrení na zabezpečenie úloh súvisiacich s ratifikáciou Protokolu o strategickom environmentálnom hodnotení  sa predkladá na základe uznesenia vlády SR č. 679 zo dňa 16. júla 2003.
           Vláda SR pri prerokovaní návrhu na podpis Protokolu o strategickom environmentálnom hodnotení (ďalej len „Protokol SEA“) uložila v bode C.1. uznesenia vlády SR č. 679 zo dňa 16. júla 2003 ministrovi životného prostredia predložiť na rokovanie vlády návrh opatrení na zabezpečenie úloh súvisiacich s ratifikáciou protokolu.
           Protokol SEA bol prijatý na 5. ministerskej konferencii „Životné prostredie pre Európu“,  21. mája 2003 v Kyjeve (Ukrajina) a doteraz ho podpísalo 33 štátov a Európske spoločenstvo.
           Ciele Protokolu SEA (uvedené v článku 1 návrhu Protokolu SEA) majú  zabezpečiť, aby sa otázky ochrany a tvorby životného prostredia vrátane ochrany zdravia zohľadnili na vysokej úrovni už pri príprave politík, plánov a programov a legislatívy.            
           Podpísaním Protokolu SEA by  sa  Slovenská republika prihlásila k snahe integrovať environmentálne hľadisko vrátane zdravotného do strategických materiálov ako súčasť procesu zameraného na dosahovanie trvalo udržateľného rozvoja.  
      Ministerstvo životného prostredia SR vykonalo dôslednú analýzu záväzkov vyplývajúcich z Protokolu SEA, pri ktorej sa zistilo nasledovné:
1.	Legislatívne zabezpečenie plnenia záväzkov Protokolu SEA je zahrnuté v návrhu nového zákona o posudzovaní vplyvov na životné prostredie.
2.	Čo sa týka administratívneho zabezpečenia, z dôvodu strategického environmentálneho hodnotenia nie je potrebné vytvárať nové administratívne útvary.
Navrhované opatrenia sa týkajú 
-	zabezpečenia implemnetácie nového zákona, 
-	vypracovania metodických materiálov pre všetkých účastníkov procesu posudzovania,
-	dopracovania informačného systému o  oblasť strategického environmentálneho hodnotenia,
-	zabezpečenia vzdelávania účastníkov procesu strategického environmentálneho hodnotenia
           Predkladaný materiál nemá finančný, ekonomicky ani negatívny environmentálny vplyv ani vplyv na zamestnanosť, z toho dôvodu nie je potrebné vypracovať doložku finančných, ekonomických vplyvov ani vplyvov na zamestnanosť. 
           V každom prípade realizácia navrhovaných opatrení bude vysoko pozitívnym príspevkom k ochrane a tvorbe životného prostredia a k plneniu princípov trvalo udržateľného rozvoja.